આપણે અહીં ભારતમાં પાઈરસીના ભયંકર વિષચક્રમાં ફસાયેલા છીએ. આપણે ત્યાં ઓનલાઈન કરતા ઓફલાઈન પાઈરસી ખૂબ વધુ છે. ફિલ્મ રીલિઝ થયાના ત્રીજા દિવસે રેલ્વે સ્ટેશનોની આસપાસ વેચાતી તેની સીડી / ડીવીડી હોય કે પ્રકાશિત કોઈ પણ પુસ્તકની પાઈરેટેડ અને સસ્તી કોપી મેળવવાની વાત હોય, એ ગીતોને ઓનલાઈન પાઈરેટેડ વેબસાઈટ્સ પરથી ડાઊનલોડ કરવાની વાત હોય કે એક થી બીજી જગ્યાએ અધધધ…. માત્રામાં કન્ટેન્ટ ચોરી કરવાની જેવી અનેક બાબતો હોય – આપણે આ બધાથી માહિતિગાર છીએ. (આપણા વર્તમાનપત્રો વેબસા ઈટ્સમાંથી ઉઠાંતરી કરીને તેમના “ચટાકેદાર” પાનાઓ સજાવે છે – જે તેમના વેચાણનો મુખ્ય રસ્તો છે. જો આ કાયદો અમલમાં આવે તો તેમની પણ દુકાન બંધ થઈ જાય!)